
Α Π Ο Φ Α Σ Η  25 /2026
ΘΕΜΑ : « Προσωρινές κυκλοφοριακές ρυθμίσεις σε τμήμα της Επαρχιακής Οδού Ομαλών-  

                    Αργοστολίου, στον  οικισμό Φραγκάτων Κεφαλληνίας».
Ο ΔΙΕΥΘΥΝΤΗΣ ΤΗΣ ΔΙΕΥΘΥΝΣΗΣ ΑΣΤΥΝΟΜΙΑΣ ΚΕΦΑΛΛΗΝΙΑΣ
   Έχοντας υπόψη τις διατάξεις : 
α)  Των άρθρων   55   παρ. 2  και 112 παρ. 16 του Ν. 5209/2025 (Α-100)  « Κώδικας  Οδικής  Κυκλοφορίας και άλλες διατάξεις ».

β)  Του  Π.Δ. 7/2017  (Α-164) «Αναδιάταξη-Αναδιοργάνωση, σύσταση και λειτουργία Περιφερειακών Υπηρεσιών Ελληνικής Αστυνομίας ».

γ)  Του  άρθρου  11  του  Π.Δ. 141 / 1991 (Α-58)  «Αρμοδιότητες οργάνων και υπηρεσιακές ενέργειες προσώπων ΥΔΤ σε θέματα οργάνωσης Υπηρεσιών ».
δ) Την υπ. αριθ. 7170/26/1845066 από 19-08-2026 αναφορά του  Τμήματος Τροχαίας Αργοστολίου, με τα συνημμένα σε αυτή έγγραφα .

ΑΠΟΦΑΣΙΖΟΥΜΕ

  Στα πλαίσια εκδηλώσεων του Πολιτιστικού  Συλλόγου <<Ο ΜΕΡΜΗΓΚΑΣ>>, οι οποίες  θα διεξαχθούν το Σάββατο (22-08-2026) και την Κυριακή (23-08-2026) και με σκοπό την εξασφάλιση της ομαλής διεξαγωγής των εκδηλώσεων, την ασφάλεια των συμμετεχόντων και την ασφαλή  κυκλοφορία  πεζών και οχημάτων, τα ακόλουθα:
Άρθρο 1ο 

Την προσωρινή απαγόρευση  στάθμευσης όλων των οχημάτων:

· Από την 19:00΄ ώρα της 22-08-2026,  έως  και την 04:00΄ ώρα,  της 23-08-2026 και  

· Από την 19:00΄ ώρα της 23-08-2026, έως και την  04:00΄ ώρα, της 24-08-2026,

σε τμήμα της  Επαρχιακής Οδού Ομαλών-Αργοστολίου για το ρεύμα κυκλοφορίας από Βαλσαμάτα προς Αργοστόλι και συγκεκριμένα 250 μέτρα πριν και μετά την Κεντρική Πλατεία του οικισμού Φραγκάτων .   
Η στάθμευση των οχημάτων θα πραγματοποιείται σε δύο καθορισμένους, παρακείμενους χώρους στάθμευσης.     

   Άρθρο 2ο 

Οι  παραβάτες της παρούσας  διώκονται και τιμωρούνται σύμφωνα με τις  διατάξεις  του  Ν.  5209/2025 (Α-100) « Κώδικας  Οδικής Κυκλοφορίας και άλλες διατάξεις », καθώς και τις εκάστοτε ισχύουσες διατάξεις . 

Άρθρο 3ο 

Η ισχύς της παρούσας αρχίζει από την τοποθέτηση της σχετικής σήμανσης και τις υποδείξεις των τροχονόμων.

ΑΝΑΡΤΗΤΕΑ ΣΤΟ ΔΙΑΔΙΚΤΥΟ


ΑΔΑ: ΡΩΞΛ46ΜΤΛΒ-5Η6


Αργοστόλι  20 Αυγούστου  2026





ΑΠΟΔΕΚΤΕΣ ΓΙΑ ΕΝΕΡΓΕΙΑ 


1.   ΤΜΗΜΑ ΤΡΟΧΑΙΑΣ ΑΡΓΟΣΤΟΛΙΟΥ


    (Παρακαλούμε για την λήψη μέτρων αρμοδιότητας του)


2.   Κέντρο R/T   


ΑΠΟΔΕΚΤΕΣ ΓΙΑ ΚΟΙΝΟΠΟΙΗΣΗ 


1. κ. ΕΙΣΑΓΓΕΛΕΑΣ ΠΛΗΜ-ΚΩΝ ΚΕΦ-ΝΙΑΣ


2. ΓΕ.Π.Α.Δ ΙΟΝΙΩΝ ΝΗΣΩΝ


3. ΓΕ.Π.Α.Δ ΙΟΝΙΩΝ ΝΗΣΩΝ/ΓΡΑΦΕΙΟ 


    ΕΝΗΜΕΡΩΣΗΣ ΔΗΜΟΣΙΟΓΡΑΦΩΝ     


4. ΠΕΡΙΦΕΡΕΙΑΚΗ ΕΝΟΤΗΤΑ ΚΕΦΑΛΛΗΝΙΑΣ                                                            


    Δ/νση Μεταφορών & Επικοινωνιών     	                     


5. ΔΗΜΟΣ ΑΡΓΟΣΤΟΛΙΟΥ


6. Παρ’ ημίν βιβλίο αποφάσεων ρύθμισης κυκλοφορίας 





                                                                                                       





Ο  ΔΙΕΥΘΥΝΤΗΣ


Χρήστος Χαρ. ΚΟΛΕΤΣΗΣ


 Αστυν. Διευθυντής








 








